ddrg/super_eurlex huggingface dataset:
Oficiālais Vēstnesis L 345 , 31/12/2003 Lpp. 0150 - 0150



Padomes lēmums (2003. gada 22. decembris) par to, kā provizoriski piemērot divpusējo Nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību (2003/915/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo teikumu, ņemot vērā Komisijas priekšlikumu, tā kā: (1) Komisija Kopienas vārdā ir apspriedusi divpusēju nolīgumu, lai par vienu gadu pagarinātu pašreizējo divpusējo Nolīgumu un protokolus par tekstilizstrādājumu tirdzniecību, koriģējot daudzuma limitus atbilstoši gada pieauguma likmēm un ņemot vērā Eiropas Savienības paplašināšanos. (2) Ņemot vērā to iespējamu noslēgšanu nākotnē, divpusējais Nolīgums jāparaksta Eiropas Kopienas vārdā. (3) Divpusējais Nolīgums no 2004. gada 1. janvāra provizoriski jāpiemēro līdz laikam, kad tiks pabeigtas procedūras, kas nepieciešamas nolīguma noslēgšanai; Baltkrievijas Republika veic atbilstošu nolīguma pagaidu piemērošanu, IR PIEŅĒMUSI ŠO LĒMUMU. 1. pants Ņemot vērā iespējamo nolīguma noslēgšanu nākotnē, Padomes priekšsēdētājs ar šo tiek pilnvarots izraudzīties personas, kas ir pilnvarotas Eiropas Kopienas vārdā parakstīt Nolīgumu vēstuļu apmaiņas veidā starp Eiropas Kopienu un Baltkrievijas Republiku, kas groza 1993.gada 1.aprīlī Briselē parafēto Nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību, kurā jaunākie grozījumi izdarīti ar 1999.gada 11.novembrī parafēto Nolīgumu vēstuļu apmaiņas veidā ("divpusējo Nolīgumu"). 2. pants Divpusējo Nolīgumu provizoriski piemēro no 2004.gada 1.janvāra līdz tā oficiālai noslēgšanai, un Baltkrievijas Republika veic atbilstošu Nolīguma pagaidu piemērošanu [1]. Divpusējā Nolīguma teksts ir pievienots šim lēmumam. 3. pants 1. Ja Baltkrievija nepilda divpusējā Nolīguma 2.5. punktā noteiktās saistības, 2004. gada kvotu samazina līdz 2003. gada līmenim. 2. Lēmumu piemērot 1.punktu pieņem saskaņā ar 17. pantu Padomes 1993. gada 12. oktobra Regulā (EEK) Nr. 3030/93 par kopīgiem noteikumiem dažu tekstilizstrādājumu ievešanai no trešajām valstīm [2]. 4. pants Šo lēmumu publicē Eiropas Savienības Oficiālajā Vēstnesī. Tas stājas spēkā dienā, kad to publicē Eiropas Savienības Oficiālajā Vēstnesī. Briselē, 2003. gada 22. decembrī Padomes vārdā — priekšsēdētājs G. Alemanno [1] Datums, no kura stājas spēkā pagaidu piemērošana, tiks publicēts Eiropas Savienības Oficiālā Vēstneša C sērijā. [2] OV L 275, 8.11.1993., 1. lpp. Regulā jaunākie grozījumi izdarīti ar Regulu (EK) Nr. 138/2003 (OV L 23, 28.1.2003., 1. lpp.). --------------------------------------------------
Oficiālais Vēstnesis L 009 , 15/01/2004 Lpp. 0039 - 0039



Eiropas Centrālās bankas Lēmums (2003. gada 18. decembris), ar kuru groza 1. panta f) punktu 2001. gada 6. decembra Lēmumā ECB/2001/16 par iesaistīto dalībvalstu centrālo banku monetāro ienākumu sadali no 2002. finanšu gada (ECB/2003/22) (2004/48/EK) EIROPAS CENTRĀLĀS BANKAS PADOME, ņemot vērā Eiropas Centrālo banku sistēmas un Eiropas Centrālās bankas statūtus,un jo īpaši to 32. pantu, ņemot vērā 2001. gada 6. decembra Lēmumu ECB/2001/16 par iesaistīto dalībvalstu centrālo banku monetāro ienākumu sadali no 2002. finanšu gada [1], tā kā: (1) Lēmuma ECB/2001/16 1. panta f) apakšpunkts "kapitāla parakstīšanas atslēgu" definē, atsaucoties uz 1998. gada 1. decembra Lēmumu ECB/1998/13 par valstu centrālo banku procentuālajām daļām Eiropas Centrālās bankas kapitāla atslēgā [2]. (2) 2003. gada 18. decembra Lēmums ECB/2003/17 par valstu centrālo banku procentuālajām daļām Eiropas Centrālās bankas kapitāla parakstīšanas atslēgā [3] no 2004. gada 1. janvāra atceļ Lēmumu ECB/1998/13 un nosaka jaunās, valstu centrālajām bankām (VCB) piemērojamās procentuālās daļas Eiropas Centrālās bankas (ECB) kapitāla parakstīšanas atslēgā (turpmāk tekstā — "kapitāla atslēgas procentuālās daļas"). (3) Lai sadalītu to dalībvalstu VCB monetāros ienākumus, kas no 2004. finanšu gada ieviesušas euro, attiecīgi jāgroza 1. panta f) apakšpunkts Lēmumā ECB/2001/16. Lai turpmāk novērstu grozījumus Lēmumā ECB/2001/16 katru reizi, kad tiek koriģēta ECB kapitāla atslēga, šim grozījumam jāparedz termina "kapitāla parakstīšanas atslēga" vispārēja definīcija. (4) Lai panāktu to, ka ECB pirmā ceturkšņa ienākumi gadā, kurā piemēro piecgades korekciju, atbilst ECB ienākumiem, kurus sadala minētā ceturkšņa beigās, un lai nodrošinātu, ka ienākumus, kas gūti šā ceturkšņa janvārī, arī aprēķina, pamatojoties uz jaunajām kapitāla atslēgas procentuālajām daļām, ir vajadzīga atkāpe no Lēmuma ECB/2001/16 2. panta 1. punkta pirmās daļas noteikumiem, IR PIEŅĒMUSI ŠO LĒMUMU. 1. pants Grozījumi Lēmumā ECB/2001/16 Lēmumu ECB/2001/16 groza šādi. 1. Lēmuma 1. panta f) apakšpunktu aizstāj ar šādu apakšpunktu: "f) "kapitāla parakstīšanas atslēga" ir VCB daļas (izteiktas kā procentuālās daļas) ECB parakstītajā kapitālā, kuras iegūst, VCB piemērojot Statūtu 29.1. pantā minētās atslēgas procentuālās daļas, un kuras piemēro attiecīgajā finanšu gadā." 2. Lēmuma 2. panta 1. punktam pievieno šādu daļu: "Eurosistēmas iekšējos atlikumus no apgrozībā esošajām euro banknotēm par laikposmu no 1. janvāra līdz 31. janvārim pirmajā gadā, kurā piemēro piecgades korekciju saskaņā ar Statūtu 29.3. pantu, aprēķina, pamatojoties uz koriģēto kapitāla parakstīšanas atslēgu, ko piemēro atlikumiem no visām iepriekšējā gada 31. decembrī apgrozībā esošajām euro banknotēm". 2. pants Nobeiguma noteikumi 1. Šis lēmums stājas spēkā 2004. gada 1. janvārī. 2. Šo lēmumu publicē Eiropas Savienības Oficiālajā Vēstnesī. Frankfurtē pie Mainas, 2003. gada 18. decembrī ECB Padomes vārdā — Jean-Claude Trichet [1] OV L 337, 20.12.2001., 55. lpp. [2] OV L 125, 19.5.1999., 33. lpp. [3] OV L 9, 15.1.2004., 27. lpp. --------------------------------------------------
Oficiālais Vēstnesis L 066 , 11/03/2003 Lpp. 0049 - 0050



Komisijas Lēmums (2003. gada 10. marts), ar kuru groza Lēmumu 1999/466/EK, ar ko nosaka oficiāli brucelozes neskartu ganāmpulku statusu dažu dalībvalstu vai to reģionu liellopu ganāmpulkiem (izziņots ar dokumenta numuru C(2003) 731) (Dokuments attiecas uz EEZ) (2003/164/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē Kopienas iekšējo tirdzniecību ar liellopiem un cūkām [1], kurā jaunākie grozījumi izdarīti ar Komisijas Regulu (EK) Nr. 1226/2002 [2], un jo īpaši tās A.II pielikuma 7. punktu, tā kā: (1) Itālija Komisijai iesniedza dokumentus, kas apliecina atbilstību visiem Direktīvas 64/432/EEK A.II pielikuma 7. punkta nosacījumiem un jo īpaši par to, ka saskaņā ar aprēķiniem katra gada 31. decembrī vairāk nekā 99,8 % no liellopu ganāmpulkiem Emīlija-Romanja reģionā ir bijuši oficiāli brucelozes neskarti vismaz pēdējos piecus gadus pēc kārtas un ka visi liellopi ir identificēti saskaņā ar Kopienas tiesību aktiem. (2) Šis reģions attiecīgi ir jāatzīst par oficiāli brucelozes neskartu saskaņā ar Direktīvu 64/432/EEK. (3) Attiecīgi ir jāgroza Komisijas Lēmums 1999/466/EK [3], kurā jaunākie grozījumi izdarīti ar Lēmumu 2002/588/EK [4]. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 1999/466/EK II pielikumu aizstāj ar šī lēmuma pielikumu. 2. pants Šis lēmums ir adresēts dalībvalstīm. Briselē, 2003. gada 10. martā Komisijas vārdā — Komisijas loceklis David Byrne [1] OV 121, 29.7.1964., 1977., 64. lpp. [2] OV L 179, 9.7.2002., 13. lpp. [3] OV L 181, 16.7.1999., 34. lpp. [4] OV L 187, 16.7.2002., 52. lpp. -------------------------------------------------- PIELIKUMS " II PIELIKUMS DALĪBVALSTU REĢIONI, KURI OFICIĀLI PASLUDINĀTI PAR LIELLOPU BRUCELOZES NESKARTIEM Lielbritānija (Apvienotā Karaliste), Bolcāno province (Itālija), Emīlija-Romanja reģions (Itālija), Piku, Grasjozas, Floresas un Korvu salas (Azoru salu autonomais reģions, Portugāle). " --------------------------------------------------
—

CWA 14167-2 (March 2002): security requirements for trustworthy systems managing certificates for electronic signatures — Part 2: cryptographic module for CSP signing operations — Protection Profile (MCSO-PP).
Oficiālais Vēstnesis L 285 , 23/10/2002 Lpp. 0022 - 0025



Komisijas Lēmums (2002. gada 22. oktobris), ar kuru groza Lēmumu 2000/672/EK, ar ko nosaka īpašus nosacījumus, kuri reglamentē Venecuēlas izcelsmes zvejniecības produktu ievešanu (izziņots ar dokumenta numuru C(2002) 3902) (Dokuments attiecas uz EEZ) (2002/833/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un laišanai tirgū [1], kurā jaunākie grozījumi izdarīti ar Direktīvu 97/79/EK [2], un jo īpaši tās 11. panta 5. punktu, tā kā: (1) Komisijas 2000. gada 20. oktobra Lēmumā 2000/672/EK, ar ko paredz īpašus nosacījumus, kuri reglamentē Venecuēlas izcelsmes zvejniecības produktu ievešanu [3], ir noteikts, ka Servicio Autonomo de Recursos Pesqueros (SARPA) of the Ministerio de Agricultura y Cria ir Venecuēlas kompetentā iestāde, kas pārbauda un apliecina zvejniecības un akvakultūras produktu atbilstību Direktīvas 91/493/EEK prasībām. (2) Pēc Venecuēlas administratīvās vadības pārstrukturēšanas kompetentā iestāde, kas par zvejniecības produktiem izdod veselības sertifikātu, tagad ir Instituto Nacional de la Pesca y Acuacultura (INAPESCA). Šī jaunā iestāde var efektīvi pārbaudīt spēkā esošo likumu piemērošanu. (3) Tādēļ attiecīgi jāgroza Lēmums 2000/672/EK. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠĀDU LĒMUMU. 1. pants Lēmumu 2000/672/EK groza šādi: 1. Lēmuma 1. pantu aizstāj ar šādu: "1. pants Instituto Nacional de la Pesca y Acuacultura (INAPESCA) ir Venecuēlas kompetentā iestāde, kas pārbauda un apliecina zvejniecības un akvakultūras produktu atbilstību Direktīvas 91/493/EEK prasībām." 2. Lēmuma 3. panta 2. punktu aizstāj ar šādu: "2. Uz sertifikāta jābūt INAPESCA pārstāvja vārdam, amatam un parakstam, tās oficiālajam zīmogam, kas ir citādā krāsā nekā citi indosamenti." 3. Lēmuma A pielikumu aizstāj ar šā lēmuma pielikumu. 2. pants Šo lēmumu piemēro no 2002. gada 7. decembra. 3. pants Šis lēmums ir adresēts dalībvalstīm. Briselē, 2002. gada 22. oktobrī Komisijas vārdā — Komisijas loceklis David Byrne [1] OV L 268, 24.9.1991., 15. lpp. [2] OV L 24, 30.1.1998., 31. lpp. [3] OV L 280, 4.11.2000., 46. lpp. -------------------------------------------------- PIELIKUMS " A PIELIKUMS +++++ TIFF +++++ +++++ TIFF +++++ " --------------------------------------------------
Official Journal L 333 , 10/12/2002 P. 0013 - 0014



PADOMES LĒMUMS (2002. gada 28. novembris) par nolīguma slēgšanu vēstuļu apmaiņas ceļā attiecībā uz pielikumu grozījumiem Eiropas Kopienas un Jaunzēlandes Nolīgumā par sanitārajiem pasākumiem, kas piemērojami tirdzniecībā ar dzīviem dzīvniekiem un dzīvnieku izcelsmes produktiem (2002/957/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu, ņemot vērā Komisijas priekšlikumu[1], tā kā: (1) Ar Padomes Lēmumu 97/132/EK[2] tika apstiprināts Eiropas Kopienas un Jaunzēlandes Nolīgums par veterinārajiem pasākumiem, kas piemērojami tirdzniecībā ar dzīviem dzīvniekiem un dzīvnieku izcelsmes produktiem. (2) Līgumslēdzēju pušu sertifikācijas sistēmu atšķirību dēļ puses nav informējušas viena otru par nolīguma ratificēšanas procedūru izpildi, kā paredzēts tā 18. panta 1. punkta otrajā daļā. (3) Tādēļ nolīgums nav stājies spēkā un līdz tam laikam nolīgumu piemēro pagaidu kārtā, kā noteikts vēstuļu apmaiņas ceļā noslēgtā nolīgumā, kas pievienots Padomes 1996. gada 17. decembra Lēmumam 97/131/EK par vēstuļu apmaiņas ceļā noslēgta nolīguma parakstīšanu par to, kā pagaidu kārtā piemērot Eiropas Kopienas un Jaunzēlandes Nolīgumu par veterinārajiem pasākumiem, kas piemērojami tirdzniecībā ar dzīviem dzīvniekiem un dzīvnieku izcelsmes produktiem[3]. (4) Ir jāizdara daži pielikumu grozījumi nolīgumā, kas skar sertifikāciju un dažu preču sertifikācijas sistēmu līdzvērtības atzīšanu, pirms abas līgumslēdzājas puses var pabeigt attiecīgās procedūras un informēt viena otru par to un pirms nolīgums var stāties spēkā. (5) Abas līgumslēdzējas puses ir apstiprinājušas, ka principā piekrīt šādai formai vēstuļu apmaiņas ceļā un to veterināro pasākumu noteikšanai, kas piemērojami tirdzniecībā ar dzīviem dzīvniekiem un dzīvnieku izcelsmes produktiem. (6) Nolīgums vēstuļu apmaiņas ceļā ir jāapstiprina, IR PIEŅĒMUSI ŠĀDU LĒMUMU. 1. pants Ar šo Kopienas vārdā apstiprina vēstuļu apmaiņas ceļā noslēgto nolīgumu attiecībā uz pielikumu grozījumiem Eiropas Kopienas un Jaunzēlandes Nolīgumā par veterinārajiem pasākumiem, kas piemērojami tirdzniecībā ar dzīviem dzīvniekiem un dzīvnieku izcelsmes produktiem. Vēstuļu apmaiņas ceļā noslēgtā nolīguma tekstu, tostarp grozījumus nolīguma pielikumos, pievieno šim lēmumam. 2. pants Ar šo Padomes priekšsēdētājs ir pilnvarots iecelt personu, kam ir piešķirtas pilnvaras parakstīt vēstuļu apmaiņas ceļā noslēgto nolīgumu, lai tas kļūtu saistošs Kopienai. 3. pants Šo lēmumu publicē Eiropas Kopienu Oficiālajā Vēstnesī. Šis lēmums stājas spēkā tā publicēšanas dienā. Briselē, 2002. gada 28. novembrī Padomes vārdā - priekšsēdētājs M. FISCHER BOEL [1] 2002. gada 16. septembra Priekšlikums (Oficiālajā Vēstnesī vēl nav publicēts). [2] OV L 57, 26.2.1997., 4. lpp. Lēmums grozīts ar Lēmumu 1999/837/EK (OV L 332, 23.12.1999., 1. lpp.). --[3] OV L 57, 26.2.1997., 1. lpp.
Oficiālais Vēstnesis L 341 , 17/12/2002 Lpp. 0063 - 0063



Padomes lēmums (2002. gada 11. novembris) par Nolīguma vēstuļu apmaiņas veidā noslēgšanu starp Eiropas Kopienu, no vienas puses, un Norvēģijas Karalisti, no otras puses, par 2. protokolu divpusējam Brīvās tirdzniecības nolīgumam starp Eiropas Ekonomikas kopienu un Norvēģijas Karalisti (2002/981/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu kopā ar 300. panta 2. punkta pirmo teikumu, ņemot vērā Komisijas priekšlikumu, tā kā: (1) Lai uzlabotu tirdzniecības režīmu un risinātu atsevišķus ar to saistītus jautājumus, uz abpusēja pamata ir notikušas sarunas par Nolīgumu vēstuļu apmaiņas veidā starp Eiropas Kopienu, no vienas puses, un Norvēģijas Karalisti, no otras puses, kura 2. protokolā divpusējam Brīvās tirdzniecības nolīgumam starp Eiropas Ekonomikas kopienu un Norvēģijas Karalisti [1] ietverti atsevišķi apstrādāti lauksaimniecības produkti. (2) Pasākumi, kas vajadzīgi šā lēmuma īstenošanai, ir jāpieņem saskaņā ar Padomes 1999. gada 28. jūnija Lēmumu 1999/468/EEK, ar ko nosaka Komisijai piešķirto izpildes pilnvaru īstenošanas procedūras [2]. (3) Nolīgums ir jāapstiprina, IR PIEŅĒMUSI ŠĀDU LĒMUMU. 1. pants Ar šo Kopienas vārdā tiek apstiprināts Nolīgums vēstuļu apmaiņas veidā starp Eiropas Kopienu, no vienas puses, un Norvēģijas Karalisti, no otras puses, par 2. protokolu divpusējā Brīvās tirdzniecības nolīgumā starp Eiropas Ekonomikas kopienu un Norvēģijas Karalisti. Nolīguma teksts ir pievienots šim lēmumam. 2. pants Šā lēmuma piemērošanas noteikumus pieņem Komisija, kurai palīdz komiteja, kas nodarbojas ar horizontālajiem jautājumiem, kuri saistīti ar tādu apstrādātu lauksaimniecības produktu tirdzniecību, kas minēti Regulas (EK) Nr. 3448/93 [3] 16. pantā. Piemēro Lēmuma 1999/468/EK 4. panta noteikumus. Lēmuma 4. panta 3. punktā paredzētais termiņš ir viens mēnesis. 3. pants Padomes priekšsēdētājs ir pilnvarots iecelt pilnvaroto personu 1. pantā minētā Nolīguma parakstīšanai, lai tas kļūtu saistošs Kopienai. Briselē, 2002. gada 11. novembrī Padomes vārdā — priekšsēdētājs B. Mikkelsen [1] OV L 171, 27.6.1973., 1. lpp. [2] OV L 184, 17.7.1999., 23. lpp. [3] OV L 318, 20.12.1993., 18. lpp. Regulā jaunākie grozījumi izdarīti ar Regulu (EK) Nr. 2580/2000 (OV L 298, 25.11.2000., 5. lpp.). --------------------------------------------------
Oficiālais Vēstnesis L 084 , 28/03/2002 Lpp. 0041 - 0042



Padomes Lēmums (2002. gada 28. februāris) attiecībā uz Nolīguma par Eiropas Ekonomikas kopienas un Sanmarīno Republikas sadarbību un muitas savienību, kā arī tā protokola slēgšanu pēc 1995. gada 1. janvārī notikušās paplašināšanās (2002/245/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 133. un 308. pantu saistībā ar šī līguma 300. panta 2. punkta otro teikumu un 300. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā: (1) Nolīgums par Eiropas Ekonomikas kopienas un Sanmarīno Republikas sadarbību un muitas savienību, še turpmāk "Nolīgums", parakstīts Briselē, 1991. gada 16. decembrī, un to ir ratificējušas divpadsmit dalībvalstis, kas tad bija minētā nolīguma parakstītājas. (2) Līdz brīdim, kad nolīgums stājas spēkā, starp Eiropas Ekonomikas kopienu un Sanmarīno Republiku tika noslēgts Pagaidu nolīgums par tirdzniecību un muitas savienību [3]. (3) Eiropas Savienībā ir iestājušās Austrija, Somija un Zviedrija, un saskaņā ar Pievienošanās līgumu tām jāpievienojas nolīgumam. (4) Šo valstu pievienošanās dēļ nolīgums nekā citādi nav jāgroza, kā vien jāsagatavo autentiski tā teksti somu un zviedru valodās. (5) Šādā gadījumā, ņemot vērā īpašo situāciju Sanmarīno un attīstot Kopienas ārējos ekonomiskos sakarus, nolīgumam jāstājas spēkā, ciktāl tas attiecas uz Kopienu un divpadsmit parakstītājām dalībvalstīm. (6) Vienlaikus Padomei Kopienas vārdā jāapstiprina nolīguma protokols sakarā ar Austrijas Republikas, Somijas Republikas un Zviedrijas Karalistes pievienošanos Eiropas Savienībai (še turpmāk "Protokols"). (7) Austrijas, Somijas un Zviedrijas gadījumā nolīgums un tā protokols, bet pārējo divpadsmit dalībvalstu gadījumā — protokols — stāsies spēkā pēc paziņošanas par to, ka izpildītas attiecīgās procedūras, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina 1991. gada 16. decembrī Briselē parakstīto Nolīgumu par Eiropas Ekonomikas kopienas un Sanmarīno Republikas sadarbību un muitas savienību, tostarp visas deklarācijas, kas ir nolīguma sastāvdaļa. Nolīguma un deklarāciju teksti ir pievienoti šim lēmumam. Padomes priekšsēdētājs Kopienas vārdā iesniedz nolīguma 30. pantā paredzēto ziņojumu. 2. pants Ar šo Kopienas vārdā apstiprina Protokolu Nolīgumam par Eiropas Ekonomikas kopienas un Sanmarīno Republikas sadarbību un muitas savienību sakarā ar Austrijas Republikas, Somijas Republikas un Zviedrijas Karalistes iestāšanos Eiropas Savienībā. Protokola teksts ir pievienots šim lēmumam. Padomes priekšsēdētājs Eiropas Kopienas vārdā iesniedz protokola 3. pantā paredzēto ziņojumu. Briselē, 2002. gada 28. februārī Padomes vārdā — priekšsēdētājs A. Acebes Paniagua [1] OV C 302, 22.11.1991., 10. lpp. unOV C 124, 21.4.1997., 1. lpp. [2] OV C 241, 21.9.1992., 169. lpp unOV C 328, 26.10.1998., 218. lpp. [3] OV L 359, 9.12.1992., 13. lpp. --------------------------------------------------
32002D0054
30.1.2002. EIROPAS KOPIENU OFICIĀLAIS VĒSTNESIS L 28/131
PADOMES LĒMUMS
(2002. gada 21. janvāris)
par Eiropas Kopienas un Dienvidāfrikas Republikas Nolīguma par stipro al koholisko dzērienu
tirdzniecību pagaidu piemērošanu
(2002/54/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā
133. pantu saistībā ar 300. panta 2. punkta pirmās daļas pirmoteikumu,
ņemot vērā Komisijas priekšlikumu,
tā kā:
(1) Ir nepieciešams, ka Kopiena un Dienvidāfrika paredz Eiro-
pas Kopienas un Dienvidāfrikas Republikas Nolīguma par
stipro alkoholisko dzērienu tirdzniecību (“Nolīguma”)pagaidupiemērošanuno2002.gada28.janvāralīdzDien-vidāfrikas prasīto procedūru izpildei, lai nodrošinātu, kaNolīgums stājas spēkā.
(2) LaiveicinātuNolīgumaatsevišķunoteikumuizpildi,Komi-
sijai jābūt pilnvarotai izdarīt vajadzīgos tehniskos laboju-mussaskaņāarprocedūru,kasnoteikta15.pantāPadomes1989. gada 29. maija Regulā (EEK) Nr. 1576/89, ar konosaka vispārīgos noteikumus attiecībā uz stipro alkoho-lisko dzērienu definīciju, aprakstu un noformējumu (
1).
(3) TādēļattiecīgijāapstiprinaNolīgumsvēstuļuapmaiņasvei-
dā,
IR PIEŅĒMUSI ŠO LĒMUMU.
1. pants
AršoKopienasvārdātiekapstiprinātsNolīgumsvēstuļuapmaiņasveidā, kas paredz Eiropas Kopienas un Dienvidāfrikas RepublikasNolīguma par stipro alkoholisko dzērienu tirdzniecību pagaidupiemērošanu no 2002. gada 28. janvāra.Teksts Nolīgumam vēstuļu apmaiņas veidā un teksts Nolīgumampar stipro alkoholisko dzērienu tirdzniecību ir pievienots šimlēmumam.
2. pants
Padomes priekšsēdētājs ir pilnvarots iecelt personu(-as), kas irpilnvarota(-as) parakstīt Nolīgumu vēstuļu apmaiņas veidā,tādējādi izsakot Kopienas piekrišanu, ka šis nolīgums ir taisaistošs.
3. pants
Nolūkā piemērot Nolīguma par stipro alkoholisko dzērienutirdzniecību 5. panta 8. punktu un 16. panta 2. punktu KomisijasaskaņāarPadomesRegulas(EEK)Nr.1576/8915.pantānoteiktoprocedūru ir pilnvarota slēgt nolīguma grozīšanai nepieciešamostiesību aktus.
4. pants
Komisija pārstāv Kopienu Apvienotajā komitejā, kas izveidotasaskaņā ar 17. pantu Nolīgumā par stipro alkoholisko dzērienutirdzniecību.
5. pants
Šo lēmumu publicē Eiropas Kopienu Oficiālajā Vēstnesī .
Briselē, 2002. gada 21. janvārī
Padomes vārdā —
priekšsēdētājs
M. ARIAS CAÑETE
(1) OV L 160, 12.6.1989., 1. lpp. Regulā jaunākie grozījumi izdarīti ar
Regulu (EK) Nr. 3378/94 (OV L 366, 31.12.1994., 1. lpp.).11/40. sēj. LV Eiropas Savienības Oficiālais Vēstnesis 341
Oficiālais Vēstnesis L 183 , 06/07/2001 Lpp. 0033 - 0033



Padomes lēmums (2001. gada 26. jūnijs), par Eiropas Kopienas pievienošanos ANO Eiropas Ekonomikas komisijas Noteikumiem Nr. 105 par bīstamo kravu pārvadāšanai paredzēto transportlīdzekļu apstiprināšanu attiecībā uz to konkrētām konstrukcijas īpašībām (2001/505/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1997. gada 27. novembra Lēmumu 97/836/EK par Eiropas Kopienas pievienošanos Apvienoto Nāciju Organizācijas Eiropas Ekonomikas komisijas Nolīgumam par vienotu tehnisko prasību apstiprināšanu transportlīdzekļiem ar riteņiem, aprīkojumam un detaļām, ko var uzmontēt un/vai izmantot transportlīdzekļos ar riteņiem, un par nosacījumiem to atļauju savstarpējai atzīšanai, kas piešķirtas, pamatojoties uz šīm prasībām (pārskatītais 1958. gada Nolīgums) [1], un jo īpaši 3. panta 3. punktu un 4. panta 2. punkta otro ievilkumu, ņemot vērā Komisijas priekšlikumu [2], ņemot vērā Eiropas Parlamenta piekrišanu [3], tā kā: (1) ANO Eiropas Ekonomikas komisijas Noteikumu Nr. 105 par bīstamo kravu pārvadāšanai paredzēto transportlīdzekļu apstiprināšanu attiecībā uz to konkrētām konstrukcijas īpašībām vienotās prasības ir paredzētas tehnisko šķēršļu atcelšanai mehānisko transportlīdzekļu tirdzniecībā starp līgumslēdzējām pusēm attiecībā uz bīstamo kravu pārvadāšanai paredzēto transportlīdzekļu konkrētām konstrukcijas īpašībām, kā arī augsta drošības un vides aizsardzības līmeņa nodrošināšanai. (2) Noteikumi Nr. 105 ir izziņoti līgumslēdzējām pusēm un kā 1958. gada pārskatītajam Nolīgumam pievienotie noteikumi ir stājušies spēkā attiecībā uz visām līgumslēdzējām pusēm, kuras līdz Noteikumos norādītajam datumam vai datumiem nebija paziņojušas par saviem iebildumiem. (3) Noteikumi Nr. 105 jāiestrādā Kopienas mehānisko transportlīdzekļu apstiprināšanas sistēmā, tādā veidā tos pievienojot spēkā esošajiem Kopienas tiesību aktiem, IR PIEŅĒMUSI ŠĀDU LĒMUMU. Vienīgais pants Eiropas Kopiena pievienojas Apvienoto Nāciju Organizācijas Eiropas Ekonomikas komisijas Noteikumiem Nr. 105 par bīstamo kravu pārvadāšanai paredzēto transportlīdzekļu apstiprināšanu attiecībā uz to konkrētām konstrukcijas īpašībām. Noteikumu teksts ir pievienots lēmumam [4]. Luksemburgā, 2001. gada 26. jūnijā Padomes vārdā — priekšsēdētājs T. Östros [1] OV L 346, 17.12.1997., 78. lpp. [2] OV C 274 E, 26.9.2000., 76. lpp. [3] Piekrišana sniegta 2001. gada 15. maijā (Oficiālajā Vēstnesī vēl nav publicēts). [4] Šos noteikumus publicēs Oficiālajā Vēstnesī nākotnē. --------------------------------------------------